text: Hurra - nu kan bommene gå op igen
  06 februar 2013 kl. 14.48
  Bommene ved baneoverskæringen i landsbyen Bajstrup i Sønderjylland driller tit. Nu har Banedanmark lovet, at problemet er løst.
  I den sønderjyske landsby Bajstrup har de i årevis levet med bomme ved jernbaneoverskærringen, der jævnligt giver problemer. 
  Bommene går ned, når der kommer tog, men de går ikke altid op igen.
  Flere gange om ugen må bilister vende bilen og køre en omvej på 13 kilometer for at komme over jernbanen.
  Men i dag lovede Banedanmark, at problemet er løst - ihvertfald midlertidigt. 
  Til august bliver hele anlægget udskiftet.
  